Provocarea săptămânii: Tu cum ai organiza ”Clubul de Știință” la tine în școală?

Ai văzut în filme în SUA cum toți copiii deștepți se întâlnesc în cluburi școlare după ore? Cluburi de știință, de șah, de debate, …. La noi, în România, din păcate, nu prea există așa ceva…

Nu-i așa că ar fi super-tare ca să ai și tu în școala ta un astfel de club?

Și că ar fi și mai tare dacă tu ai fi în CONDUCEREA acestui club?

Cu ajutorul tău, vrem să transformăm acest deziderat în realitate și să ajutăm câțiva dintre colegii tăi să devină mai deștepți și mai entuziaști în cadrul unui astfel de Club de Știință.

Primul pas? Brainstorming. Vrem să vedem că ești deștept și ai idei frumoase. Vrem să vedem că ai stofă de lider!

Kidi-provocarea de săptămâna aceasta este să ne răspunzi mai jos:

CUM AI ORGANIZA TU ”CLUBUL DE ȘTIINȚĂ” LA TINE ÎN ȘCOALĂ?

Îți dăm câteva întrebări care să te ajute să răspunzi la Kidi-Provocare:

CE ai face la acest club (discuții libere, urmărit videouri pe Youtube + comentat, experimente științifice haioase, vorbit cu personalități, etc., etc., )

UNDE ai face acest club: într-o sală de clasă, din școala ta, în biblioteca școlii;

CÂND ai organiza acest club?

CU CINE: colegi de-ai tăi, alți copii din școală, primar/gimnazial/…

CUM AI PROMOVA CLUBUL printre colegii tăi: …

CE PROFESOR ai dori să vă coordoneze timp de 1 oră pe săptămână (profa de științe, profu’ de matematică, …)

CUM AI IMPLICA PĂRINȚII?

alte idei?

Durata provocării: 25-31 ianuarie 2021

Cei care răspund la Kidi-Provocare, vor fi invitați la un Zoom de brainstorming (via emailul părinților, furnizat în formular).

Prietenii noștri de la Știință&Tehnică sunt alături de noi în această misiune.

Completează formularul de mai jos ca să răspunzi la Kidi-Provocare!

[contact-form-7 id=”1540″ title=”Kidi-Provocare: Cum ai organiza TU Clubul de Stiinta la tine in scoala”]

PS. Cei care trimit cele mai frumoase idei vor primi o mică surpriză de la Kidibot.